《再过长安》
金朝·李汾

细柳斜连长乐坡，故宫今日重经过。一时人物存公论，万里云山入浩歌。

白发归来几人在，青门依旧少年多。自怜季子貂裘敝，辛苦灯前读揣摩。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。